google/wiki40b huggingface dataset:
Polikarpov I-153

Vývoj

Stroje I-15 boli stiahnuté z produkcie v roku 1935. Avšak v roku 1936 bolo niekoľko I-15s vyslaných na pomoc Republikánom počas španielskej občianskej vojny. Tu si I-15 viedli celkom dobre, sovietske vzdušné sily preto prehodnotili svoje pôvodné zámery postupne vyradiť všetky dvojplošné stíhačky a konštrukčnej kancelárii Polikarpov zadali požiadavku na vývoj nových dvojplošných stíhačiek, ktoré by boli pokročilejšou verziou I-15.
Prototyp I-153 vznikol v roku 1938 a oproti dvojplošníku I-15 znamenal zreteľný kvalitatívny posun. S pôvodným motorom M-25V stroj nedosahoval potrebnú stúpavosť a bol čoskoro nahradený výkonnejším deväťválcovým M-62 a napokon M-63 s výkonom 1100 k (820 kW). Podvozok sa sklápal mechanicky smerom dozadu. I-153 boli vyzbrojené štyrmi synchronizovanými guľometmi ŠKAS 7,62 mm, lietadlá mohli niesť pod krídlami náklad bômb s hmotnosťou až 200 kg, prípadne podvesiť šesť až osem neriadených rakiet typu RS-82. Sériová výroba sa spustila na začiatku roku 1939, od jarných mesiacov boli lietadlá zavádzané do výzbroje Červenej armády. Piloti si I-153 obľúbili a hovorili im „Čajky“ podľa lomeného horného krídla. Posledné verzie z roku 1940 mali označenie I-153BS a I-153P. Prvá z nich bola vyzbrojená dvoma pevnými guľometmi UBS kalibru 12,7 mm, druhá dvoma kanónmi ŠVAK kalibru 20 mm.

Bojové použitie

Lietadlá I-153 boli odosielané urýchlene na Ďaleký východ, kde sa odohrávali Japoncami vyprovokované pohraničné incidenty na hranici Mandžuska a Mongolska, ktoré v lete 1939 prerástli do ťažkých bojov (bitka o Chalchin Gol). Pre Japoncov bolo nasadenie týchto lietadiel prekvapením, pretože aj keď boli na prvý pohľad nerozoznateľné od I-15, dosahovali prekvapujúce výkony. I-153 zasiahli do vojny v zime 1939 vo Fínsko-sovietskej vojne. Stroje pomerne úspešne bojovali aj proti Nemcom vo Veľkej vlasteneckej vojne. Na lietadlá Luftwaffe nestačili rýchlosťou, ale boli dobré v obratnosti, stúpavosti a jednoduchej pilotáži, čo im prinieslo menšie úspechy. I-153 slúžili v sovietskej protivzdušnej obrane až do roku 1944, vo fínskej armáde dokonca až do leta 1945. I-153 bola medzi pilotmi viac cenená ako jednoplošná I-16.
Celkovo bolo vyrobených 3 437 kusov I-153.
Kliešť obyčajný

Vývojové štádiá

Kliešť obyčajný má trojročný vývojový cyklus. Počas neho vystrieda troch hostiteľov. Samička kladie približne 2 000 vajíčok do povrchových vrstiev pôdy a do spodných častí vegetácie. Z nich sa vyvíjajú larvy, neskôr nymfy a v poslednom vývojovom štádiu dospelé kliešte. Každé vývojové štádium sa živí krvou. Samček oplodňuje samičku na hostiteľovi a umiera. Samička umiera po znesení vajíčok.

Vzhľad

Kliešť obyčajný má ploché telo s tvrdým povrchom a 8 nohami (iba larva má 6 nôh). Meria 2 mm (samček) až 10 mm (samička). Samičky kliešťa obyčajného sa od samčekov nelíšia iba svojou veľkosťou, ale aj chrbtovým štítom. Chrbtový štít pokrýva u samčekov celé telo, zatiaľ čo u samičiek a nižších vývojových štádií štít pokrýva iba prednú časť tela, aby mohol organizmus poňať viac krvi. Nacicaná samička zväčšuje svoju hmotnosť až 200-krát. Samček je sfarbený do hnedočierna, samička do červena. Na hlavičke má kliešť 
klepietka (chelicery), ktorými vytvorí otvor na koži, do ktorej potom vsunie bodavý orgán, hypostom.
Hyères

Poloha

Mesto má rozlohu 132,38 km². Najvyšší bod je položený 364 m n. m. a najnižší bod 0 m n. m.

Obyvateľstvo

Počet obyvateľov je 54 686 (2009).
Nasledujúci graf zobrazuje vývoj počtu obyvateľov.
Zdroje: INSEE
Bayac

Poloha

Obec má rozlohu 10,23 km². Najvyšší bod je položený 173 m n. m. a najnižší bod 42 m n. m.

Obyvateľstvo

Počet obyvateľov obce je 351 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Spolok architektov Slovenska

Spolok architektov Slovenska (SAS) sa konštituoval ako dobrovoľné, spoločenské, kultúrno-umelecké združenie architektov a priaznivcov architektúry. Jeho prvoradým cieľom je popularizovať architektúru, rozširovať architektonickú osvetu vo verejnosti a podieľať sa na tvorbe celistvej architektonickej kultúry. Pred novembrom 1989 Zväz architektov Slovenska.

Cena Emila Belluša

Cenu udeľuje SAS a Fond výtvarných umení za prínos pre slovenskú architektúru za významné celoživotné dielo. Oceňuje sa architektonická tvorba, pedagogická a vedecko-výskumná činnosť.
Rad Polonia Restituta

Rad Polonia Restituta (poľ. Order Odrodzenia Polski) je jedno z najvyšších poľských vyznamenaní. Udeľuje sa za vynikajúce úspechy v oblasti vzdelávania, vedy, športu, kultúry, umenia, ekonomiky, národnej obrany, za sociálne aktivity, štátnu službu a za rozvíjanie dobrých vzťahov s ostatnými krajinami. Bol založený 4. februára 1921, v roku 1944 znovu obnovený. Udeľuje sa v piatich triedach.
Jeho odznakom je zlatý, bielo smaltovaný kríž s ôsmimi hrotmi, zakončený malými guľkami. V červenom okrúhlom strede je znázornená biela poľská orlica, okolo nej je vpísané heslo Polonia Restituta (obnovené Poľsko). Stuha je červená s bielymi postrannými prúžkami.
Rad fakticky nahradzoval vzhľadom i funkciou podobný Rad svätého Stanislava.
Bahia (štát)

Ekonomika

Bahia je najväčším producentom a exportérom kakaa v krajine. Ďalším významným odvetvím je turizmus. Tunajšie krásne pláže a poklady kultúrneho charakteru robia z tohto štátu jednu z hlavných brazílskych turistických destinácií.
Salamandrovité

Salamandrovité  alebo mlokovité (lat. Salamandridae) je čeľaď chvostnatých obojživelníkov. Rody, ktoré do nej patria, majú slovenské rodové meno jednak mlok, jednak salamandra (prípadne salamander) a jeden rod prípadne taricha (pozri nižšie).
Táto veľká čeľaď severnej pologule zahrnuje mnoho rodov, druhov a poddruhov.

Vzhľad

Tieto živočíchy majú typický vzhľad chvostnatých obojživelníkov. Pozemné druhy (po slovensky spravidla nazývané salamandra - pozri nižšie) majú guľatý chvost (napr. druhy z rodu  Salamandra), kým druhy, ktoré niekoľko mesiacov roka trávia vo vode (po slovensky spravidla nazývané mlok - pozri nižšie), majú po stranách sploštenú chvostovú plutvu (napr. druhy z rodu Triturus). Koža môže byť drsná aj hladká, nikdy však nie je slizká. Mloky majú pľúca.

Podčeľade

Čeľaď sa v závislosti od autora v súčasnosti obyčajne delí buď na podčeľade Salamandrinae, Salamandrininae a Pleurodelinae, alebo sa delí na podčeľade Salamandrinae a Molginae (vrátane rodu Salamandrina)

Slovenské rodové mená

1. Slovenské rodové meno všetkých rodov z podčeľade Pleurodelinae  (resp. v inom systéme: z podčeľade Molginae okrem rodu Salamandrina) - ale novšie okrem rodov Pleurodeles a Taricha a niekedy aj okrem rodu Tylototriton - znie mlok. Slovenský názov mlok pravdepodobne vyplýva z toho, že uvedené rody (vrátane Pleurodeles, Taricha a Tylototriton) sa v dávnejšej minulosti často klasifikovali ako jeden rod, ktorý sa latinsky nazýval Triturus (v najširšom zmysle) alebo Molge. Dnešný rod Triturus (po slovensky mlok) je oveľa menší než v minulosti (pozri Triturus).
2. Rod Taricha sa staršie po slovensky volal mlok, novšie sa volá taricha.
3. Slovenské meno všetkých ostatných rodov čeľade, t.j. rodov z podčeľadí Salamandrinae a Salamandrininae (resp. v inom systéme: z podčeľade Salamandrinae a rodu Salamandrina) plus prípadne aj z rodov Tylototriton a Pleurodeles, znie salamandra (skôr staršie aj salamander ).  
Pozor na zámenu s češtinou, pretože mlok v češtine = salamandra v slovenčine a čolek v češtine = mlok v slovenčine.
Zdroje k tejto podkapitole:
Národnostné zloženie Uhorska

Toto je článok o národnostnom zložení Uhorska.
Ján Popluhár

Klubová kariéra

Najslávnejšie roky zažil v Slovane Bratislava. V belasom drese odohral 12 sezón. Trikrát triumfoval so Slovanom v Česko-slovenskom pohári. Vojenčinu strávil v drese Rudá hvězda Brno. V československej lige nastúpil v 306 zápasoch a dal 23 gólov. V roku 1969 prestúpil do Olympique Lyonnais. Po ukončení hráčskej kariéry sa stal trénerom.

Reprezentačná kariéra

Za Česko-Slovensko odohral 62 zápasov. Na majstrovstvách Európy 1960 získal bronzovú medailu. Na majstrovstvách sveta 1962 obsadilo česko-slovenské mužstvo 2. miesto. Bol zaradený do viacerých all-stars tímov na turnaji. Hral aj na MS 1958.

Zaujímavosti

V roku 1964 hral za mužstvo Európy v Kodani proti Anglicku a v roku 1965 ho pozval Sir Stanley Matthews na svoj rozlúčkový zápas. Experti ho stavali na úroveň hráčov ako Alfredo Di Stéfano, Lev Jašin, Josef Masopust či Ferenc Puskás. V roku 1967 obdržal Svetovú cenu za fair play (World Fair Play Award), a to konkrétne za zastavenie hry na Majstrovstvách sveta 1962 po zranení Pelého. V roku 2002 mu prezident Rudolf Schuster prepožičal štátne vyznamenanie Rad Ľudovíta Štúra I. triedy. V 1995 bola Jánovi Popluhárovi udelená Cena fair play predsedu SOV za "celoživotné vystupovanie v duchu fair play". Od roku 2010 cena nesie Popluhárovo meno. 22. marca 2011 na XXXV. riadnom kongrese Európskej futbalovej únie (UEFA) v Paríži, priznali Popluhárovi delegáti UEFA, Smaragdový rád za zásluhy pri rozvoji futbalu. Ocenenie pre najlepšieho futbalistu roka na Slovensku, nesie od svojho 18. ročníka(rok 2010) názov - Cena Jána Popluhára.
Villy-en-Auxois

Poloha

Obec má rozlohu 16,17 km². Najvyšší bod je položený 511 m n. m. a najnižší bod 318 m n. m.

Obyvateľstvo

Počet obyvateľov obce je 232 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Kreón (otec Megary)

Kreón (starogr. Κρέων – Kreón, lat. Creon) bol v gréckej mytológii kráľ v Tébach, jeho dcéra Megara bola prvou manželkou najväčšieho hrdinu Herakla.
Tébsky kráľ Kreón musel každoročne odvádzať sto volov orchomenskému kráľovi Erginovi, pretože bol ním porazený.
Trvalo to až dovtedy, kým sa Herakles odchádzajúci z Kithairónu, kde zabil strašného leva vracal do rodných Téb. Cestou stretol mužov, od ktorých sa dozvedel, že sú vyberačmi dani, ktoré musí kráľ Kreón odvádzať. Keďže sa mu to videlo nespravodlivé na mieste sa s nimi porátal. Odrezal im uši a nosy a poslal ich tam odkiaľ prišli. Tébania Herakla potom nadšene privítali, ale ich radosť dlho netrvala, lebo pred bránami Téb sa objavil Erginos s veľkým vojskom. Herakles prevzal velenie nad obranou mesta a Ergina porazil. Erginos musel následne za trest Tébanom vrátiť dvojnásobok toho čo si od nich vzal.
Kráľ Kreón dal z vďačnosti Heraklovi za manželku svoju najstaršiu dcéru Megaru. Herakles sa stal otcom troch detí a s Megarou žil šťastne niekoľko rokov. To sa ale nepáčilo bohyni Hére, ktorá ho nemala rada a zoslala na neho šialenstvo. Herakles potom v záchvate zabil svoje tri deti. Keď mu potom Héra vrátila zdravú myseľ, nešťastný Herakles Téby opustil.
Démétrios z Alópeky

Démétrios alebo Demetrios (starogr. Δημήτριος) bol grécky sochár z prelomu 5. a 4. storočia pred Kr.
Sochár Demetrios pochádzal z Alópeky. Tvoril v Aténach a venoval sa v prvom rade portrétovým sochám. Na rozdiel od väčšiny umelcov sa svojim modelom usiloval vystihnúť hlavne ich reálnu podobu než krásu. Jeho súčasníkov udivovalo, že korintského stratéga Pellicha zobrazil i s jeho objemným bruchom a na portrétnej soche istého kňaza vystihol aj jeho cintľavosť.
Niektorí odborníci Demetriovi pripisujú mramorovú hlavu Lysimachy (aténskej kňažky), nachádzajúcej sa v Britskom múzeu aj keď nikdy nebola autentizovaná. Nápis (IG II² 3464) na podstavci sochy Lysimachy objavený na aténskej Akropole, však uvádza, že autorom tejto sochy bol Syéris. Pravdepodobne o tomto sochárskom diele zanechal správu i staroveký autor Pausanias vo svojej sprievodcovskej príručke po Grécku: „Pri chráme Atény je asi jednolaketná soška stareny dobre spracovaná, ktorej nápis hlása, že je to Lysimaché, služobnica bohyne...“
O sochárskej tvorbe Demetria nám ale podávajú svedectvá jeho menom signované dva podstavce (z nezachovalých sôch) nájdené v Aténach.
Maissemy

Poloha

Obec má rozlohu 8,17 km². Najvyšší bod je položený 123 m n. m. a najnižší bod 71 m n. m.

Obyvateľstvo

Počet obyvateľov obce je 242 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zvolenský seniorát

Zvolenský seniorát (v plnom znení Zvolenský seniorát Evanjelickej cirkvi augsburského vyznania na Slovensku, v skratke ZVS) je cirkevnou organizačnou jednotkou Evanjelickej cirkvi a. v. na Slovensku, tvorí ho 18 cirkevných zborov, v ktorých je evidovaných 19 255 evanjelikov. Sú v ňom zahrnuté evanjelické cirkevné zbory nachádzajúce sa v štyroch okresoch Banskobystrického kraja a to Banská Bystrica (Badín, Banská Bystrica, Banská Bystrica - Radvaň, Horná Mičiná, Hrochoť, Hronsek, Ľubietová, Poniky, Slovenská Ľupča), Brezno (Brezno, Horná Lehota, Mýto pod Ďumbierom), Žiar nad Hronom (Kremnica) a Zvolen (Dobrá Niva, Očová, Ostrá Lúka, Zvolen, Zvolenská Slatina). Seniorát patrí do Západného dištriktu. Seniorát sídli v sídle cirkevného zboru seniora.

Počet členov

Zo štúdie pre nové usporiadanie mal ZVS v Banskobystrickom kraji 20 292.
Tábor (vrch)

Okolie a prístup

Tábor je izolovaný vrch, na západnej strane s ním susedí vrch Har Dvora. Južne od vrchu preteká rieka Nachal Tavor, ktorá odvodňuje oblasť do rieky Jordán. 
Pod vrchom Tábor vedie komunikácia číslo 65, spájajúca Chaderu a Kirjat Šmonu, z ktorej vedú na vrch dve cesty. Prvá cez obec Daburija a Šibli-Umm al-Ganam a druhá cez Iksal. Pre turistov sa využívajú taxíky, ktoré vyvážajú pútnikov na vrchol hory.

Tábor v Biblii

Vrch Tábor sa prvýkrát spomína v Biblii v knihe Jozue ako hranica medzi tromi kmeňmi - Zebulun, Issachar a Naftali. Spomína sa aj v Knihe sudcov v časti o prorokyni Debore, ktorá prikázala izraelskému vodcovi Barakovi: „Pán, Izraelov Boh, ti rozkazuje: Choď, tiahni na vrch Tábor a vezmi so sebou desaťtisíc mužov z Neftaliho synov a zo Zabulonových synov!"
a Barak potom z vrchu porazil kanaánske vojsko.
Podľa kresťanskej tradície sa na vrchu Tábor udialo Premenenie Pána, ktoré popisuje Nový zákon. V priebehu Premeny sa Ježiš rozprával s Mojžišom a Eliášom, ktorý predpovedal jeho smrť. Na pamiatku tejto udalosti bol neskôr na hore postavený kostol Premenenia Pána, pravoslávny monastier a rímskokatolícky františkánsky kláštor.
Rozpadliny

Názov

Názov im dal zvetraný povrch terénu.

Polohopis

Vo väčšej časti sú Rozpadliny zalesnené, iba horné časti, ktoré sú pod hrebeňmi Horvátovho vrchu, sú skalnaté. V ich ústí sú dve poľany - Nižná Tropova poľana (poľ. Niżnia Trybska Polana) a Vyšná Tropova poľana (poľ. Wyżnia Trybska Polana). Obvykle sa spomínajú ako Tropove polianky. Priezvisko Trop sa aj v súčasnosti objavuje v Ždiari. Roku 1923 boli Imrich, Ján a Pavol Tropovci členmi tamojšieho pasienkarského spoločenstva, ktoré odkúpilo od javorinského panstva 353 katastrálnych jutár pozemkov, vrátane Tropových polian. Poľský názov Trybskie Polany (Wyżnia a Niżnia) vystihuje dávnejšie časy, keď si poľany prenajímali občania z Trybsza.

Dejiny

Rozpadliny v dávnej minulosti boli poľovníckym revírom javorinského panstva.

Turistika

Dolina pre turistov je neprístupná. Nevedú tade žiadne turistické chodníky. Je prísnou prírodnou rezerváciou TANAPu.
Geetbets

Obyvateľstvo

Obec má približne 5 900 obyvateľov (2010).
Andrea Vadkerti

Štúdium

Vyštudovala európske medzinárodné právo a finančný manažment na Univerzite Komenského v Bratislave.
Absolvovala pracovné stáže vo Spojenom kráľovstve, kde pracovala pre Rádio Trent FM v Nottinghame a vo Washingtone USA si v TV VOA ukončila trojmesačnú stáž pre spravodajských moderátorov. V rokoch 2000 – 2002 absolvovala pracovné pobyty v producentskom centre zábavných programov NBC v New Yorku, USA a prípravnú stáž pred spustením dennej talkshow v maďarskej tv stanici RTL klub.
Albert (Somme)

Poloha

Obec má rozlohu 13,8 km². Najvyšší bod je položený 121 m n. m. a najnižší bod 42 m n. m.

Obyvateľstvo

Počet obyvateľov obce je 9 837 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Pravdepodobnostná logika

Pravdepodobnostná logika je logika, ktorej predmetom sú pravdepodobnostné výroky, nezávisle od toho, či sa pravdepodobnosť pokladá za vlastnosť jednotlivého výroku (vtedy sa mu pravdepodobnosť pripisuje ako medzihodnota medzi pravdou a nepravdou), alebo za hodnotenie vzťahu dvojice normálnych dvojhodnotových vyrokov.
Na rozdiel od teórie pravdepodobnosti nie je v pravdepodobnostnej logike hlavnou požiadavkou vymedzenie pravdepodobnosti presným číslom. Logický aparát budovaný na tomto základe sa používa na približné hodnotenie hypotéz, a to nie prostredníctvom ich porovnávania so skutočnosťou, ale prostredníctvom iných výrokov. vyjadrujúcich naše poznatky. Napríklad v závislosti od zhody hypotézy Zajtra bude pršať s meteorologickými údajmi možno hovoriť o vysokom alebo nízkom stupni jej pravdepodobnosti. Teda stupeň pravdepodobnosti hypotézy je funkciou dvoch argumentov: samej hypotézy a jestvujúcich poznatkov. Pravdepodobnosti zložených hypotéz, keď sú známe pravdepodobnosti výrokov, z ktorých sa hypotézy skladajú, sa vo všetkých systémoch pravdepodobnostnej logiky počíta podľa pravidiel matematického počtu pravdepodobnosti (pozri: teória pravdepodobnosti). Prvadepodobnostná logika je teda jednou z interpretácii tohto počtu. V súčasnosti sa aparát pravdepodobnostnej logiky najväčšmi využíva v induktívnej logike.
Albiès

Poloha

Obec má rozlohu 7,69 km². Najvyšší bod je položený 1 887 m n. m. a najnižší bod 531 m n. m.

Obyvateľstvo

Počet obyvateľov obce je 137 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Barbora Mokošová

Športová činnosť

Na majstrovstvách sveta v Nanningu v roku 2014 dosiahla 26. miesto na kladine. Vo viacboji bola 19. na majstrovstvách Európy 2014 v Sofii, 17. na majstrovstvách Európy 2015 v Montpellieri, 18. vo finále viacboja na Európskych hrách 2015 v Baku. Svoj osobný rekord vo viacboji, 54,600 bodov dosiahla na pretekoch v Kiskunfelegyháze.
2. júna 2018 vyhrala v Slovinsku na podujatí Svetového pohára súťaž v bradlách. Na kladine získala tretie miesto a na prostných piate. Týždeň predtým získala druhé miesta na kladine a na bradlách.
Mokošová musela kvôli zraneniu členka vynechať Majstrovstvá sveta v roku 2018. Chcela by sa však zúčasniť Letnej olympiády 2020 v Tokiu, pomýšla aj na olympiádu 2024 v Paríži.

Olympijské hry 2016

Mokošová olympijskú kvalifikáciu získala v apríli 2016 keď na testovacom podujatí v budúcom dejisku olympijských hier získala 43. miesto so ziskom 52,532 bodov vo viacboji. V Riu dostala známku 52,799 bodu čím sa dostala na 45. miesto vo viacboji. Ani po redukcii (do finále mohli len dve gymnastky z každej krajiny) sa nedostala na potrebné 24. miesto a do finále nepostúpila. Najvyššiu známku dostala za preskok: 13,933 bodu. Mokošová bola so svojim olympijským výkonom spokojná.

Štúdium

Mokošová študuje na Fakulte telesnej výchovy a športu Univerzity Komenského.
Chaudun

Poloha

Obec má rozlohu 8,52 km². Najvyšší bod je položený 157 m n. m. a najnižší bod 105 m n. m.

Obyvateľstvo

Počet obyvateľov obce je 261 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Trois-Monts

Poloha

Obec má rozlohu 7,04 km². Najvyšší bod je položený 159 m n. m. a najnižší bod 12 m n. m.

Obyvateľstvo

Počet obyvateľov obce je 395 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Sachin

Poloha

Obec má rozlohu 5,9 km². Najvyšší bod je položený 188 m n. m. a najnižší bod 95 m n. m.

Obyvateľstvo

Počet obyvateľov obce je 307 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Saint-Melaine-sur-Aubance

Poloha

Obec má rozlohu 5,11 km². Najvyšší bod je položený 63 m n. m. a najnižší bod 17 m n. m.

Obyvateľstvo

Počet obyvateľov obce je 2 128 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Fürstenfeldbruck

Fürstenfeldbruck je mesto v nemeckej spolkovej krajine Bavorsko. Nachádza sa 25 km severozápadne od Mníchova. Mestom preteká rieka Amper. Medzi pamiatky patrí kláštor Fürstenfeld.
Má rozlohu 32,53 km² a asi 45 000 obyvateľov.
Courgis

Poloha

Obec má rozlohu 10,04 km². Najvyšší bod je položený 339 m n. m. a najnižší bod 169 m n. m.

Obyvateľstvo

Počet obyvateľov obce je 260 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Vývěry Punkvy

Prírodné podmienky

V rezervácii rastú smreky, jasene, javory, jedle, tisy, a ďalšie druhy drevín. Nachádza sa tu mnoho chránených a vzácnych druhov rastlín, ako je napr. mesačnica trváca (Lunaria rediviva), ploštičník európsky (Cimicifuga europaea), jazyk jelení (Phyllitis scolopendrium), kortúza Matthioliho (Cortusa Matthioli) a ďalšie.
V krasových žľaboch žijú vzácne živočíchy, ako je napr. motýľ piadivka šťaveľová (Entephria infidaria). V jaskyniach prezimujú netopiere podkovár malý (Rhinolophus hipposideros), netopier veľký (Myotis myotis) a netopier čierny (Barbastella barbastellus).

Turizmus

V rezervácii sa nachádza zrúcanina hradu Blansek a jediný doposiaľ známy jaskynný hrad v Česku - Rytířská jeskyně. Na zaujímavosti v lokalite upozorňujú panely Náučného chodníka Macocha.
Savy

Poloha

Savy má rozlohu 7,49 km². Najvyšší bod je položený 121 m n. m. a najnižší bod 84 m n. m.

Obyvateľstvo

Savy má 626 obyvateľov (2009).
Graf vývoja obyvateľstva:
Zdroje: INSEE
Saint-Guilhem-le-Désert

Poloha

Obec má rozlohu 38,64 km². Najvyšší bod je položený 812 m n. m. a najnižší bod 54 m n. m.

Obyvateľstvo

Počet obyvateľov obce je 265 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Marek Vagovič

Život

Na Trnavskej univerzite v Trnave vyštudoval históriu.
Ako investigatívny novinár pracuje od svojich 26 rokov. Pracoval v redakciách Pravda, SME, .týždeň a Domino fórum. V Domine Fórum v roku 2002 uverejnil svoj prvý článok o podozreniach z korupcie na Univerzite Komenského. Od januára 2007 bol vo SME a vo februári 2011 sa vrátil do .týždňa. Na portáli aktuality.sk zakladal oddelenie investigatívneho tímu. Do tímu vzal troch ľudí (podľa vlastných slov): „stavil na skúsenú novinárku Annamáriu Dömeovú a perspektívnych mladých reportérov Jána Kuciaka a Veroniku Šmiralovú“.
V období 2006 až 2016 bol 15 krát nominovaný na Novinársku cenu Nadácie otvorenej spoločnosti a sedem krát ju vyhral.
Bourberain

Poloha

Obec má rozlohu 30,71 km². Najvyšší bod je položený 305 m n. m. a najnižší bod 223 m n. m.

Obyvateľstvo

Počet obyvateľov obce je 356 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Treffiagat

Poloha

Obec má rozlohu 8,1 km². Najvyšší bod je položený 26 m n. m. a najnižší bod -1 m n. m.

Obyvateľstvo

Počet obyvateľov obce je 2 343 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Zlín Z-37 Čmelák

Vznik a vývoj

Zlín Z-37 Čmelák bol vyvinutý v spolupráci firiem LET Kunovice a Moravan Otrokovice. Jeho prvý prototyp pod označením XZ-37 po prvýkrát vzlietol 29. júna 1963. Lietadlo sa začalo sériovo vyrábať od roku 1965 a jeho výroba v rôznych verziách trvala až do roku 1984. Celkom bolo vyrobených 713 kusov.

Použitie

Lietadlo malo a má široké uplatnenie, azda najznámejšia je jeho poľnohospodárska verzia pre rozprašovanie sypkých hmôt i k postreku. Ďalším využitím je ťahanie leteckých transparentov a vetroňov. Vyrábaná „nepoľnohospodárska“ (resp. cvičná) verzia s kabínou pre 1–2 cestujúcich rovnako ako následne prestavaná poľnohospodárska verzia sa používa ako dopravné lietadlo pre osobnú dopravu a k vyhliadkovým letom.

Technický popis

Z-37 je samonosný dolnoplošník s celokovovým krídlom, trupom zvareným z oceľových trubiek potiahnutým tesilovou tkaninou s polyuretánom. Podvozok je ostruhového typu so širokým rozchodom a veľkou výškou hlavných nôh. Krídlo je trojdielne. Obdĺžnikový centroplán je dvojnosníkový, spojený s trupom šiestimi závesmi. K centroplánu sú zavesené lichobežníkové vonkajšie krídla, vybavené na nábežnej hrane vonkajších častí pevnými slotmi. Krídlo je vybavené veľmi účinnými dvojštrbinovými vztlakovými klapkami. Maximálna výchylka klapky v polohe pre pristátie je 50°.
Charrin

Poloha

Obec má rozlohu 26,3 km². Najvyšší bod je položený 243 m n. m. a najnižší bod 190 m n. m.

Obyvateľstvo

Počet obyvateľov obce je 630 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Faverelles

Poloha

Obec má rozlohu 18,92 km². Najvyšší bod je položený 228 m n. m. a najnižší bod 156 m n. m.

Obyvateľstvo

Počet obyvateľov obce je 155 (2011).
Nasledujúci graf zobrazuje vývoj počtu obyvateľov v obci.
Zdroje: INSEE